CELEX: 62016CN0138
Language: et
Date: 2016-03-07 00:00:00
Title: Kohtuasi C-138/16: Eelotsusetaotlus, mille on esitanud Handelsgericht Wien (Austria) 7. märtsil 2016 – Staatlich genehmigte Gesellschaft der Autoren, Komponisten und Musikverleger Reg. Gen. mbH (AKM) versus Zürs.net Betriebs GmbH

20.6.2016   
            
            
               ET
            
            
               Euroopa Liidu Teataja
            
            
               C 222/2
            
         Eelotsusetaotlus, mille on esitanud Handelsgericht Wien (Austria) 7. märtsil 2016 – Staatlich genehmigte Gesellschaft der Autoren, Komponisten und Musikverleger Reg. Gen. mbH (AKM) versus Zürs.net Betriebs GmbH
   (Kohtuasi C-138/16)
   (2016/C 222/02)
   Kohtumenetluse keel: saksa
   
      Eelotsusetaotluse esitanud kohus
   
   Handelsgericht Wien
   
      Põhikohtuasja pooled
   
   
      Hageja: Staatlich genehmigte Gesellschaft der Autoren, Komponisten und Musikverleger Reg. Gen. mbH (AKM)
   
      Kostja: Zürs.net Betriebs GmbH
   
      Eelotsuse küsimus
   
   Kas Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (1) artikli 3 lõiget 1 ja artiklit 5 ning Berni kirjandus- ja kunstiteoste kaitse konventsiooni Stockholmis 14. juulil 1967 ja Pariisis 24. juulil 1971 muudetud redaktsiooni (edaspidi ka „Berni konventsioon”) artikli 11bis lõike 1 punkti ii tuleb tõlgendada nii, et õigusnormid, mis näevad ette, et tele- ja raadiosaadete edastamist selliste „ühisantenniseadmete” kaudu nagu põhikohtuasja kostja ühisantenniseadmed,
   
               a)
            
            
               ei käsitata uue tele- või raadiosaatena, kui seadmega ei ole liitunud rohkem kui 500 abonenti ja/või
            
         
               b)
            
            
               käsitatakse algse tele- või raadiosaate osana, kui tegemist on Austria teleringhäälingu tele- või raadiosaadete Austrias samaaegse, täieliku ja muutmatul kujul edastamisega kaabli kaudu,
            
         ja selline kasutamine ei kuulu ka muu üldsusele sidevahendi abil edastamise ainuõiguse alla direktiivi 2001/29/EÜ artikli 3 lõike 1 tähenduses ning seetõttu ei ole selleks nõutav autori luba ja selle eest ei ole vaja maksta ka tasu,
   on vastuolus liidu õigusega või õigusnormidega, mis on sätestatud Berni konventsioonis kui liidu õiguskorraga hõlmatud rahvusvahelises lepingus?
   
      (1)  EÜT L 167, 22.6.2001, lk 10; ELT eriväljaanne 17/01, lk 230.